钦定古今图书集成/明伦汇编/闺媛典/第105卷 > 皇清十一 > 江亘南妻陈炫
## 钦定古今图书集成/明伦汇编/闺媛典/第105卷 > 皇清十一 > 江亘南妻陈炫

按《邵武府续志》：“陈炫，邵武界首人。华旸之女，江亘南妻也。能读书，识大义。辛卯正月，寇从潭阳至，氏投河，苍头周文顺拯之。乙未六月，寇复来，骤入其家，驱氏行，弗从。众寇刃丛氏颈，迫之，亦不行。寇强负之，氏啮断其耳，以血唾之。寇贪其色，终不加害。氏大骂不绝，遂杀之。寇首闻其烈状，索负者诛焉，时年三十。旌表。”